Muidugi tuleks niisuguse uuenduse sisseviimisel lahendada mõningaid tehnilisi üksikprobleeme, kuid üldpilti  need ei muudaks. Niisugune hüpoteetiline resultaat oleks enam proportsionaalne saadud häältega kui olemasolev kohtade jaotus. Lisaks hakkaks suuremat rolli mängima nimekirja ühtlane tugevus ja vähemat üksikud staarid, kelle hääli praegu hoolega jagatakse. Selline Riigikogu koosseis vastaks ka enam sellele ettekujutusele, mis oli valijatel, kui nad andsid oma hääle konkreetsetele kandidaatidele. Peale selle laieneks parteide esindatus, paraneks side valijate ja valitute vahel.